Granma

„Granma“ – jachta, kuria 1956 m. 82 Kubos revoliucijos kovotojai, vadovaujami Fidelio Kastro, atplaukė iš Meksikos į Kubą, siekdami nuversti Fulchensijo Batistos režimą. 18 m ilgio uždara jachta su dyzeliniu varikliu buvo pastatyta 1943 m. ir skirta 12 įgulai. Anglų kalba Granma yra švelni žodžio „senelė“ forma. Teigiama, kad jachta buvo taip pavadinta pirmojo jos savininko senelės garbei.Fifty years on, Mexico town recalls young Castro. Yahoo news. Tikrinta 2011-11-26.Roots of Cuban Revolution lie in the east. Vanessa Arrington, Associated Press, 2006 m. liepa. Tikrinta 2011-11-26.

1956 m. spalio 10 d. jachtą už 50 000 Meksikos pesų (15 000 JAV dolerių) iš JAV bendrovės „Schuylkill Products Company, Inc.“ nupirko Meksikos pilietis (manoma, Meksiko prekeivis ginklais Antonio del Conde pravarde „Draugas“.Fifty years on, Mexico town recalls young Castro. Yahoo news. Tikrinta 2011-11-26.), atstovaujantis Fideliui Castro. Lėšas jachtai pirkti Floridoje parūpino buvęs Kubos prezidentas Karlosas Prijo Sokarasas.Thomas, Hugh. „Cuba: The Pursuit of Freedom“. 584–545 p.

1956 m. lapkričio 25 d. jachta su revoliucionieriais, jų ginklais ir atsargomis išplaukė iš Tuspano uosto Meksikos Verakruso valstijos. Gruodžio 2 d. kovotojai išsilaipino Kubos Las Koloradas paplūdimyje, Nikero savivaldybėje (dabar Granmos provincija).

Netrukus po to, kai 1959 m. sausio 1 d. revoliucinės pajėgos nuvertė F. Batistos režimą, jachta buvo atplukdyta į Havanos įlanką. Nuo 1976 m. jachta eksponuojama stikliniame „Granmos“ memorialo pastate prie Revoliucijos muziejaus Havanoje. Dalis Orientės provincijos, kur išsilaipino jachtos įgula, laivo garbei buvo pavadinta Granmos provincija. 1986 m. buvo įkurtas „Granmos“ prisišvartavimo nacionalinis parkas, kuris dėl išskirtinio gamtos grožio bei svarbių geologinių darinių 1999 m. buvo įtrauktas į UNESCO pasaulio paveldo sąrašą. Jachtos garbei pavadintas Kubos Centrinio Komiteto laikraštis „Granma“.

 Šaltiniai 

 Nuorodos 
„Granma“ Voyage Began Revolutionary War. „The Miltant“, 1996 m. balandžio 1 d. Tikrinta 2011-11-26.
Speech by the President of the Republic of Cuba, Fidel Castro Ruz, at the ceremony commemorating the 45th anniversary of the landing of the Granma expedition and the birth of the Revolutionary Armed Forces, in Antonio Maceo Square, Santiago de Cuba, December 2, 2001. Tikrinta 2011-11-26.
J.A. Sierra. Landing of the „Granma“ . historyofcuba.com. Tikrinta 2011-11-26.
Che Describes his Departure to Cuba from Mexico. Tikrinta 2011-11-26.

 Taip pat skaitykite 
Kubos revoliucija
Liepos 26-osios judėjimas

Kategorija:Kubos istorija